'Dronkbestuurder' beseer metropolisiebeamptes | Maroela Media
'Dronkbestuurder' beseer metropolisiebeamptes
'n Vermeende dronkbestuurder is in hegtenis geneem nadat hy vroeg Woensdagoggend teen die agterkant van 'n metropolisievoertuig in Roodepoort, Johannesburg, vasgery het.
Die ongeluk het kort ná middernag op die hoek van Ontdekkers- en Gordonweg plaasgevind, het Edna Mamonyane, 'n woordvoerder van die Johannesburgse metropolisie, gesê. "Daar was drie beamptes in die voertuig en almal moes na 'n hospitaal geneem word vir verdere behandeling. Een is in 'n ernstige toestand en die ander twee het ligte beserings opgedoen," het Mamonyane gesê.